AWC เทรดคึก! เปิด 30 นาที ซื้อขายทะลุ 440 ลบ. ลุ้นวัคซีน “โควิด” ดันผลงานฟื้น
AWC เทรดคึก! เปิดเทรด 30 นาที ซื้อขายทะลุ 440 ลบ. ลุ้นวัคซีน "โควิด" ดันผลงานฟื้น
AWC เทรดคึก! เปิดเทรด 30 นาที ซื้อขายทะลุ 440 ลบ. ลุ้นวัคซีน "โควิด" ดันผลงานฟื้น
10 พ.ย. 2563

ผู้สื่อข่าวรายงานว่า ราคาหุ้น บริษัท แอสเสท เวิรด์ คอร์ป จำกัด (มหาชน)  หรือ AWC  ล่าสุด ณ เวลา 10.27 น. อยู่ที่ระดับ 3.92 บาท ปรับตัวขึ้น 0.52 บาท หรือ 15.29% ด้วยมูลค่าการซื้อขาย 440.48 ล้านบาท
โดยราคาหุ้น AWC ปรับตัวขึ้นอย่างมีนัยสำคัญ สวนผลการดำเนินงานไตรมาส 3/2563 ซึ่งมีผลขาดทุนสุทธิ 620.44 ล้านบาท เนื่องจากคาดว่าจะได้รับปัจจัยบวกจากกรณีที่ ความคืบหน้าวัคซีนต้านไวรัสโควิด-19 จากไฟเซอร์ และ BioNTech ที่ร่วมกันพัฒนามีประสิทธิภาพมากกว่า 90% ในการป้องกันไวรัสโควิด-19 ทำให้คาดการณ์ว่าจะสามารถเปิดประเทศให้นักท่องเที่ยวกลับเข้ามายังประเทศไทยได้
ทั้งนี้ประเด็นดังกล่าวจะส่งผลดีต่อรายได้และยอดขายของ AWC ซึ่งเป็นผู้ดำเนินธุรกิจที่ประกอบธุรกิจอสังหาริมทรัพย์ชั้นนำ ประกอบไปด้วยกลุ่มธุรกิจโรงแรมและการบริการ (Hospitality) และกลุ่มธุรกิจอสังหาริมทรัพย์เพื่อการพาณิชย์ (Retail and Commercial) ซึ่งประกอบด้วยกลุ่มธุรกิจอสังหาริมทรัพย์เพื่อประกอบกิจการการค้า (Retail &amp; Wholesale) และกลุ่มธุรกิจอาคารสำนักงาน (Office)